**SUSPENDARE LA PLATA CONFORM OUG 37/2020**

**PENTRU PERSOANE FIZICE AUTORIZATE  
SI PERSOANE JURIDICE**

Perioada de gratie de 1 pana la 9 luni (fara a se putea depasi data de 31.12.2020) de la plata ratelor de capital, dobanzi si comisioane scadente in aceasta perioada, cu prelungirea automata a scadentei finale a contractului.

Daca optati pentru suspendarea ratelor in temeiul OUG 37, sumele suspendate la plata sunt:

* ratele de capital: reprezinta partea de rambursat din suma initiala imprumutata; acestea nu se vor plati pe perioada suspendarii;
* dobanzile pe perioada suspendarii: acestea se vor calcula in continuare conform contractului de credit/leasing in vigoare, dar nu se vor plati pe perioada suspendarii, insa dobanda acumulata pe perioada suspendarii se va capitaliza (adauga) la suma creditului la sfarsitul perioadei pentru care s-a solicitat suspendarea ratelor;

Prin aceasta capitalizare, ratele rezultate de rambursat dupa incetarea perioadei de suspendare vor fi mai mari comparativ cu situatia actuala. Aceste obligatii de plata majorate prin efectul suspendarii la plata vor fi comunicate printr-un nou grafic de rambursare in cazul aprobarii solicitarii;

* comisioanele prevazute in contractele de imprumut in vigoare: acestea raman valabile, se calculeaza in continuare, dar nu se vor plati pe perioada suspendarii, insa se vor incasa la prima rata scadenta a creditului;

Primele de asigurare aferente bunurilor finantate/ garantiilor: se vor plati pe toata durata de amanare la plata.

**Conditii de eligibilitate:**

* Finantarea a fost acordata pana la 30.03.2020, inclusiv;
* Data scadentei finale a ratelor prevazute in contracte este ulterioara datei de  30.03.2020 inclusiv;
* Nu a fost declarata scadenta anticipata pana la data de 30.03.2020, inclusiv;
* Nu sunt inregistrate rate scadente restante la data de 16.03.2020 sau, debitorii au efectuat plata obligatiilor restante pana la data solicitarii suspendarii obligatiei de plata;
* Clientul nu se afla in insolventa la data solicitarii suspendarii rambursarii creditului;
* Companiile detin certificatul de situatii de urgenta emis de Ministerul economiei, energiei si mediului de afaceri sau certificatul pentru situatii de urgenta emis de Ministerul economiei, energiei si mediului de afaceri prin care se constata diminuarea veniturilor sau a incasarilor sale cu minimum 25% in luna martie 2020 prin raportare la media lunilor ianuarie si februarie 2020 sau activitatea lor a fost intrerupta partial sau total ca efect al deciziilor emise de autoritatile publice competente pe perioada starii de urgenta decretata, cu urmatoarele urmari: restrangerea pietei de desfacere, restrangerea numarului de angajati, diminuarea numarului de furnizori s.a.
* Persoanele fizice autorizate, intreprinderile individuale, intreprinderi familiale, profesii liberale declara pe proprie raspundere prin intermediul reprezentantilor legali ca le-au fost afectate veniturile proprii, direct sau indirect, de situatia grava generata de pandemia COVID-19 fata de nivelul inregistrat anterior declararii starii de urgenta si se afla in imposibilitatea de a onora obligatiile de plata aferente creditului.

**Termene importante:**

* Data limita pentru inaintarea solicitarilor catre TLC: 14 iunie 2020, inclusiv;
* Comunicarea catre clienti a deciziei TLC: maximum 15 zile calendaristice de la data primirii solicitarii;
* Notificarea catre clienti a clauzelor contractuale modificate: 30 de zile de la primirea solicitarii (numai in cazul deciziilor de aprobare);
* Termenul de la care devine efectiva aplicarea prelungirii duratei contractuale este data la care cererea a fost inregistrata, pentru toate solicitarile care indeplinesc prevederile OUG 37/2020, dar numai dupa aprobare.

Modificarea clauzelor contractuale in cazul aprobarii solicitarii se realizeaza fara incheierea de acte aditionale. TLC va notifica imprumutatii/utilizatorii si garantii/codebitorii/fideiusorii (dupa caz) privind clauzele contractuale modificate, inclusiv noul grafic de rambursare  a imprumutului, in termen de maxim 30 de zile de la primirea solicitarii, utilizand datele de contact confirmate sau actualizate pe cererea de suspendare.

Toate garanțiile initiale aferente contractelor in vigoare se mențin.